# Il-Ġurnal Uffiċjali C NaN/22 t

| | ISSN 1725-5015 |
| --- | --- |
| Il-Ġurnal Uffiċjali
  ta’ l-Unjoni Ewropea | C NaN |
| | |
| Edizzjoni bil-Malti | Informazzjoni u Avviżi | Volum 5022 ta' Frar 2007 |

ISSN 1725-5015

Il-Ġurnal Uffiċjali

ta’ l-Unjoni Ewropea

C NaN

Edizzjoni bil-Malti

Informazzjoni u Avviżi

Volum 5022 ta' Frar 2007

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| 2007/C /01 | L-Impriża Konġunta Ewropea għall-ITER u l-Iżvilupp ta' l-Enerġija mill-Fużjoni – Pubblikazzjoni ta’ post vakanti għall-kariga ta' Direttur (grad AD14) – COM/2007/10037 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

2007/C /01

L-Impriża Konġunta Ewropea għall-ITER u l-Iżvilupp ta' l-Enerġija mill-Fużjoni – Pubblikazzjoni ta’ post vakanti għall-kariga ta' Direttur (grad AD14) – COM/2007/10037

1

| | Corrigenda |
| --- | --- |
| 2007/C /02 | Corrigendum għall-avviż dwar ir-reklutaġġ għall-Aġenzija Ewropea dwar il-Mediċini (Londra) (ĠU C 28 A, 8.2.2007) | 5 |

Corrigenda

2007/C /02

Corrigendum għall-avviż dwar ir-reklutaġġ għall-Aġenzija Ewropea dwar il-Mediċini (Londra) (ĠU C 28 A, 8.2.2007)

5

| | |
| --- | --- |
| | (1)   Din il-Ħarġa Speċjali bil-Malti hija ppubblikata bil-lingwi uffiċjali ta' l-istituzzjonijiet ta' l-Unjoni Ewropea fil-ĠU C 38 A. |

---

(1)   Din il-Ħarġa Speċjali bil-Malti hija ppubblikata bil-lingwi uffiċjali ta' l-istituzzjonijiet ta' l-Unjoni Ewropea fil-ĠU C 38 A.

1

| MT | |
| --- | --- |

MT

---

V Avviżi

PROĊEDURI AMMINISTRATTIVI

| 22.2.2007 | MT | Il-Ġurnal Uffiċjali ta’ l-Unjoni Ewropea | C NaN/1 |
| --- | --- | --- | --- |

22.2.2007

MT

Il-Ġurnal Uffiċjali ta’ l-Unjoni Ewropea

C NaN/1

---

L-IMPRIŻA KONĠUNTA EWROPEA GĦALL-ITER U L-IŻVILUPP TA' L-ENERĠIJA MILL-FUŻJONI

Pubblikazzjoni ta’ post vakanti għall-kariga ta' Direttur (Grad AD14)

(COM/2007/10037)

(2007/С 38 А/01)

L-Impriża Konġunta Ewropea għall-ITER u l-Iżvilupp ta' l-Enerġija mill-Fużjoni

L-Impriża Konġunta Ewropea għall-ITER u l-Iżvilupp ta' l-Enerġija mill-Fużjoni se tmexxi l-kontribut Ewropew għall-ITER u l-Approċċ Usa', u fuq medda itwal ta' żmien, se tħejji u tikkoordina programm ta' attivitajiet bi tħejjija għar-reatturi tal-fużjoni ta' dimostrazzjoni (DEMO). L-Impriża Konġunta għall-ewwel se timpjega madwar mitt ħaddiem u se tmexxi baġit ta' madwar 4 biljun EUR għall-ewwel għaxar snin.

L-attività ewlenija ta' l-Impriża Konġunta se tkun dik li tiggarantixxi l-provvista f'waqtha ta' kontributi Ewropej in natura lill-Organizzazzjoni Internazzjonali ITER u skond ir-rekwiżiti ta' l-ITER. Bi tħejjija għal dawn il-kontributi, l-Impriża Konġunta għandha wkoll tappoġġa attivitajiet fl-oqsma tar-riċerka u l-iżvilupp (R&D), l-iddisinjar u l-ħolqien ta' prototipi.

Id-Direttur

Id-Direttur se jmexxi l-organizzazzjoni u jieħu r-responsabilità ġenerali tal-kontributi Ewropej għall-ITER u lill-Approċċ Usa'. Għalhekk, se jkollu/ha rwol importanti fil-programm ġenerali Ewropew dwar il-fużjoni. Fuq medda itwal ta' żmien, se jikkoordina/tikkoordina programm ta' attivitajiet bi tħejjija għad-DEMO.

Id-Direttur jinħatar mill-Bord tat-Tmexxija ta' l-Impriża Konġunta, wara proposta mill-Euratom (irrappreżentat mill-Kummissjoni Ewropea), skond il-kundizzjonijiet ta' impjieg ta' l-aġenti oħrajn tal-Komunitajiet Ewropej għal perjodu ta' ħames snin li l-Bord tat-Tmexxija jista' jġedded għal perjodu ieħor ta' ħames snin.

Għandu/ha jkollu/ha esperjenza ppruvata f'livelli għolja ta' tmexxija ta' organizzazzjoni kbira kif ukoll fit-tmexxija ta' riżorsi finanzjarji konsiderevoli. Hija essenzjali l-esperjenza fit-tmexxija ta' proġetti ta' teknoloġija għolja f'kuntest Ewropew jew internazzjonali. Ikun ta' vantaġġ jekk ikun/tkun intiż(a) dwar il-programm Ewropew tal-fużjoni.

Perjodu ta' tranżizzjoni

Attwalment għaddejja l-implimentazzjoni ta' l-Impriża Konġunta. Wara l-proposta mill-Kummissjoni għal “Deċiżjoni tal-Kunsill li tistabbilixxi l-Impriża Konġunta Ewropea għall-ITER u għall-Iżvilupp ta' l-Enerġija mill-Fużjoni u li tikkonferixxi l-vantaġġi fuqha” [COM(2006)458], id-Deċiżjoni tal-Kunsill li se tikkostitwixxi l-bażi ġuridika għall-Impriża Konġunta, hija prevista għall-2007.

Għaldaqstant, din il-pubblikazzjoni hija suġġetta għall-adozzjoni tad-Deċiżjoni tal-Kunsill li tistabbilixxi l-Impriża Konġunta u hija organizzata taħt ir-responsabilità tal-Kummissjoni Ewropea (Direttorat Ġenerali għar-Riċerka). Wara d-Deċiżjoni tal-Kunsill, il-Bord tat-Tmexxija – li għadu ma nħatarx – ta' l-Impriża Konġunta għandu japprova l-proċedura ta' għażla u r-riżorsi finanzjarji ta' l-Impriża Konġunta għandhom ikunu disponibbli. Ma tistax issir ħatra jekk il-kundizzjonijiet kollha ma jiġux sodisfatti.

Deskrizzjoni tal-kariga

Id-Direttur se jkun ir-rappreżentant legali u l-immaġini pubblika ta' l-Impriża Konġunta u għandu jagħti kont lill-Bord tat-Tmexxija tagħha. Fost ir-responsabilitajiet tad-Direttur, hemm dawk li:

| — | jiggarantixxi li jinkisbu l-għanijiet ta' l-organizzazzjoni skond il-missjoni tagħha, u b'mod partikolari li l-kontributi Ewropej lill-organizzazzjoni internazzjonali ITER ikunu pprovduti f'waqthom u skond ir-rekwiżiti ta' l-ITER; |
| --- | --- |

—

jiggarantixxi li jinkisbu l-għanijiet ta' l-organizzazzjoni skond il-missjoni tagħha, u b'mod partikolari li l-kontributi Ewropej lill-organizzazzjoni internazzjonali ITER ikunu pprovduti f'waqthom u skond ir-rekwiżiti ta' l-ITER;

| — | iħejji u jimplimenta l-programmi ta' ħidma annwali u multiannwali ta' l-Impriża Konġunta u jiggarantixxi l-użu l-aktar effikaċi tar-riżorsi tagħha; |
| --- | --- |

—

iħejji u jimplimenta l-programmi ta' ħidma annwali u multiannwali ta' l-Impriża Konġunta u jiggarantixxi l-użu l-aktar effikaċi tar-riżorsi tagħha;

| — | jieħu d-deċiżjonijiet ta' kuljum u partikolarment l-għoti ta' kuntratti pubbliċi skond il-proċeduri rilevanti; |
| --- | --- |

—

jieħu d-deċiżjonijiet ta' kuljum u partikolarment l-għoti ta' kuntratti pubbliċi skond il-proċeduri rilevanti;

| — | jaħtar u jossorvelja l-persunal ta' l-Impriża Konġunta u jippromwovi spirtu ta' tim ta' nies li jaħdmu flimkien u ambjent ta' xogħol tajjeb; |
| --- | --- |

—

jaħtar u jossorvelja l-persunal ta' l-Impriża Konġunta u jippromwovi spirtu ta' tim ta' nies li jaħdmu flimkien u ambjent ta' xogħol tajjeb;

| — | iħejji u jeżegwixxi l-baġit ta' l-Impriża Konġunta u jiggarantixxi li dan jitmexxa b'effiċjenza u skond il-prinċipji ta' tmexxija finanzjarja soda; |
| --- | --- |

—

iħejji u jeżegwixxi l-baġit ta' l-Impriża Konġunta u jiggarantixxi li dan jitmexxa b'effiċjenza u skond il-prinċipji ta' tmexxija finanzjarja soda;

| — | jistabbilixxi kuntratti effettivi ma' rappreżentanti tal-partijiet interessati kollha (il-Kummissjoni Ewropea, l-Organizzazzjoni Internazzjonali ITER, Aġenziji Interni oħra ta' l-ITER u l-Assoċjazzjonijiet Ewropej dwar il-Fużjoni); |
| --- | --- |

—

jistabbilixxi kuntratti effettivi ma' rappreżentanti tal-partijiet interessati kollha (il-Kummissjoni Ewropea, l-Organizzazzjoni Internazzjonali ITER, Aġenziji Interni oħra ta' l-ITER u l-Assoċjazzjonijiet Ewropej dwar il-Fużjoni);

| — | jiggarantixxi li l-attivitajiet ta' l-organizzazzjoni jiġġeneraw sinerġija mal-partijiet l-oħra tal-programm ta' fużjoni Ewropew integrat (l-Assoċjazzjonijiet tal-Fużjoni u l-Ftehim Ewropew għall-Iżvilupp tal-Fużjoni); |
| --- | --- |

—

jiggarantixxi li l-attivitajiet ta' l-organizzazzjoni jiġġeneraw sinerġija mal-partijiet l-oħra tal-programm ta' fużjoni Ewropew integrat (l-Assoċjazzjonijiet tal-Fużjoni u l-Ftehim Ewropew għall-Iżvilupp tal-Fużjoni);

| — | jikkomunika mal-pubbliku rigward il-kwistjonjiet kollha fi ħdan il-missjoni ta' l-Impriża Konġunta. |
| --- | --- |

—

jikkomunika mal-pubbliku rigward il-kwistjonjiet kollha fi ħdan il-missjoni ta' l-Impriża Konġunta.

Rekwiżiti għall-kariga

| — | ċittadinanza ta' wieħed mill-Istati Membri ta' l-Unjoni Ewropea jew ta' pajjiż terz assoċjat bi sħiħ mal-programm “Fużjoni” ta' l-Euratom (l-Iżvizzera); |
| --- | --- |

—

ċittadinanza ta' wieħed mill-Istati Membri ta' l-Unjoni Ewropea jew ta' pajjiż terz assoċjat bi sħiħ mal-programm “Fużjoni” ta' l-Euratom (l-Iżvizzera);

| — | lawrja universitarja fix-xjenza jew fl-inġinerija li tagħti aċċess għal studji post-lawrja; |
| --- | --- |

—

lawrja universitarja fix-xjenza jew fl-inġinerija li tagħti aċċess għal studji post-lawrja;

| — | esperjenza professjonali ta' għallinqas 15-il sena f'livell korrispondenti mal-kwalifiki msemmija hawn fuq, li minnhom għallinqas 10 snin għandhom ikunu nkisbu preferibbilment f'livell għoli ta' tmexxija ta' organizzazzjonijiet kbar; |
| --- | --- |

—

esperjenza professjonali ta' għallinqas 15-il sena f'livell korrispondenti mal-kwalifiki msemmija hawn fuq, li minnhom għallinqas 10 snin għandhom ikunu nkisbu preferibbilment f'livell għoli ta' tmexxija ta' organizzazzjonijiet kbar;

| — | jinħtieġ għarfien xieraq ta' l-Ingliż, waħda mil-lingwi ta' ħidma ewlenin ta' l-organizzazzjoni; |
| --- | --- |

—

jinħtieġ għarfien xieraq ta' l-Ingliż, waħda mil-lingwi ta' ħidma ewlenin ta' l-organizzazzjoni;

| — | kapaċità u esperjenza ppruvati fit-tmexxija ta' programmi u proġetti għal attivitajiet ta' teknoloġija għolja, preferibbilment f'kuntest Ewropew jew internazzjonali u li jinvolvu l-akkwist pubbliku; |
| --- | --- |

—

kapaċità u esperjenza ppruvati fit-tmexxija ta' programmi u proġetti għal attivitajiet ta' teknoloġija għolja, preferibbilment f'kuntest Ewropew jew internazzjonali u li jinvolvu l-akkwist pubbliku;

| — | kapaċità u esperjenza ppruvati fit-tmexxija ta' riżorsi finanzjarji konsiderevoli, skond ir-rekwiżiti ta' responsabilità u trasparenza li għandhom jiġu implimentati mill-Impriża Konġunta; |
| --- | --- |

—

kapaċità u esperjenza ppruvati fit-tmexxija ta' riżorsi finanzjarji konsiderevoli, skond ir-rekwiżiti ta' responsabilità u trasparenza li għandhom jiġu implimentati mill-Impriża Konġunta;

| — | ħiliet ta' mexxej ippruvati u esperjenza fil-ġestjoni u l-motivazzjoni tal-persunal li jinkludi timijiet imdaqqsin sew, preferibbilment kemm persunal amministrattiv kif ukoll dak tekniku; |
| --- | --- |

—

ħiliet ta' mexxej ippruvati u esperjenza fil-ġestjoni u l-motivazzjoni tal-persunal li jinkludi timijiet imdaqqsin sew, preferibbilment kemm persunal amministrattiv kif ukoll dak tekniku;

| — | esperjenza fl-implimentazzjoni u l-ġestjoni tas-sistemi ta' Assigurazzjoni u Kontroll tal-Kwalità kif ukoll metodoloġiji ta' ġestjoni tar-riskju titqies bħala vantaġġ; |
| --- | --- |

—

esperjenza fl-implimentazzjoni u l-ġestjoni tas-sistemi ta' Assigurazzjoni u Kontroll tal-Kwalità kif ukoll metodoloġiji ta' ġestjoni tar-riskju titqies bħala vantaġġ;

| — | jitqies bħala vantaġġ jekk ikun jifhem/tkun tifhem fl-iddisinjar ta' tagħmir tal-fużjoni, li jinkludi l-attivitajiet u l-politiki ta' riċerka Ewropej u internazzjonali fil-qasam tal-fużjoni ta' rilevanza għall-Impriża Konġunta; |
| --- | --- |

—

jitqies bħala vantaġġ jekk ikun jifhem/tkun tifhem fl-iddisinjar ta' tagħmir tal-fużjoni, li jinkludi l-attivitajiet u l-politiki ta' riċerka Ewropej u internazzjonali fil-qasam tal-fużjoni ta' rilevanza għall-Impriża Konġunta;

| — | titqies bħala vantaġġ il-kapaċità ta' komunikazzjoni effikaċi mal-pubbliku u l-bini ta' relazzjonijiet ta' xogħol tajba mal-partijiet interessati kollha sabiex l-attivitajiet ta' l-Impriża Konġunta jiffurmaw parti koerenti fil-programm Ewropew dwar il-fużjoni. |
| --- | --- |

—

titqies bħala vantaġġ il-kapaċità ta' komunikazzjoni effikaċi mal-pubbliku u l-bini ta' relazzjonijiet ta' xogħol tajba mal-partijiet interessati kollha sabiex l-attivitajiet ta' l-Impriża Konġunta jiffurmaw parti koerenti fil-programm Ewropew dwar il-fużjoni.

Indipendenza u dikjarazzjoni ta' interess

Id-Direttur se jinħtieġ jagħmel dikjarazzjoni biex jimpenja ruħu li jaġixxi b'mod indipendenti favur l-interess pubbliku, kif ukoll dikjarazzjoni ta' l-interessi li jistgħu jitqiesu ta' ħsara għall-indipendenza tiegħu.

Għażla, ħatra u kundizzjonijiet ta' l-impjieg

Se jinħatar bord bil-għan li jtemm il-proċess ta' għażla. Dan il-bord se jistieden għal intervista dawk il-kandidati li għandhom l-aħjar profili għall-ħtiġijiet speċifiċi. Għandha titfassal lista ta' kandidati magħżula li se jiġu mistiedna mill-Kumitat Konsultattiv għall-Ħatriet tal-Kummissjoni u ċ-ċentru ta' valutazzjoni mmexxi minn konsulenti esterni fil-qasam tar-reklutaġġ biex jattendu għal intervista.

Id-Direttur se jinħatar mill-Bord tat-Tmexxija ta' l-Impriża Konġunta, fuq proposta mill-Kummissjoni abbażi tax-xogħlijiet tal-bord. Għandu jittieħed kont mill-kandidati li l-proposta tista' tiġi ppubblikata. Id-Direttur jinħatar bħala aġent temporanju skond l-Artikolu 2a) tal-Kundizzjonijiet ta' l-Impjieg ta' aġenti oħrajn tal-Komunitajiet Ewropej għal perjodu ta' ħames snin, li jista' jiġġedded għal darba. Ir-reklutaġġ isir fil-livell AD14.

Is-salarji ta' l-aġenti temporanji huma suġġetti għat-taxxa Komunitarja mnaqqsa f'ras il-għajn. Dawn huma eżenti mit-taxxa nazzjonali. L-Istituzzjonijiet Ewropej għandhom l-iskemi tas-sigurtà soċjali u tal-pensjonijiet tagħhom. Pereżempju, is-salarju bażiku ta' xahar, qabel kwalunkwe tnaqqis jew allokazzjoni, fl-1 ta' Jannar 2006 għall-grad AD14, l-ewwel skala huwa ta' EUR 11 916,61. L-Impriża Konġunta tista' wkoll tirrimborsa, f'ċerti ċirkostanzi u partikolarment f'każ ta' tibdil tal-post ta' residenza minħabba impjieg ġdid, diversi spejjeż tar-reklutaġġ imġarrba, partikolarment l-ispejjeż tal-ġarr.

Il-post għal dan l-impjieg huwa Barċellona, Spanja, fejn se tkun ibbażata l-Impriża Konġunta.

Kundizzjonijiet ġenerali

| — | Il-kandidat għandu jkun intitolat għad-drittijiet kollha tiegħu bħala ċittadin. (1) |
| --- | --- |

—

Il-kandidat għandu jkun intitolat għad-drittijiet kollha tiegħu bħala ċittadin. (1)

| — | Il-kandidat għandu jkun wettaq l-obbligi imposti fuqu mil-liġijiet ta' pajjiżu/ha dwar il-lieva. |
| --- | --- |

—

Il-kandidat għandu jkun wettaq l-obbligi imposti fuqu mil-liġijiet ta' pajjiżu/ha dwar il-lieva.

| — | Il-kandidat għandu jagħti garanziji rigward il-kwalitajiet fil-karattru meħtieġa għad-dmirijiet involuti. |
| --- | --- |

—

Il-kandidat għandu jagħti garanziji rigward il-kwalitajiet fil-karattru meħtieġa għad-dmirijiet involuti.

| — | Il-kandidat għandu jkun fiżikament idoneu għall-qadi ta' dmirijietu/ha (2). |
| --- | --- |

—

Il-kandidat għandu jkun fiżikament idoneu għall-qadi ta' dmirijietu/ha (2).

| — | Il-kandidati għandhom jkollhom għarfien fil-fond ta' waħda mil-lingwi uffiċjali ta' l-Unjoni Ewropea u jkollhom għarfien sodisfaċenti ta' lingwa oħra tal-Komunitajiet safejn ikun meħtieġ għall-qadi ta' dmirijietu/ha. |
| --- | --- |

—

Il-kandidati għandhom jkollhom għarfien fil-fond ta' waħda mil-lingwi uffiċjali ta' l-Unjoni Ewropea u jkollhom għarfien sodisfaċenti ta' lingwa oħra tal-Komunitajiet safejn ikun meħtieġ għall-qadi ta' dmirijietu/ha.

Proċedura għall-applikazzjoni

Biex l-applikazzjonijiet ikunu validi, il-kandidati għandhom iressqu formola ta' applikazzjoni debitament mimlija, ittra ta' motivazzjoni u CV ta' format liberu ta' tul massimu ta' tliet paġni (l-aħħar żewġ dokumenti għandhom ikunu fil-format Word). Ma' dan l-avviż, qed tinhemeż formola ta' applikazzjoni iżda din tista' tinkiseb ukoll f'format elettroniku permezz tal-posta elettronika mis-sit li ġej:

http://www.europa.eu.int/comm/research/fusion-for-energy.html

Id-dokumenti li jagħtu xhieda għandhom jitressqu aktar tard fil-proċedura, jekk jintalbu.

L-applikazzjonijiet li jintbagħtu bil-posta rreġistrata għandhom ikunu indirizzati lil:

| European Commission |
| --- |
| Directorate-General for Research |
| COM/2007/10037 – Post of Director ELE ITER |
| Unit RTD.R.1 “Personnel Policy” |
| Square de Meeûs, 8 |
| Office 4/27 |
| B- 1049 BRUSSELS |

European Commission

Directorate-General for Research

COM/2007/10037 – Post of Director ELE ITER

Unit RTD.R.1 “Personnel Policy”

Square de Meeûs, 8

Office 4/27

B- 1049 BRUSSELS

JEW

Rtd-Avisdevacances@ec.europa.eu

L-applikazzjoni tiġi rrifjutata jekk id-dossier ma jkunx komplut.

Il-formola ta' applikazzjoni hija disponibbli biss bl-Ingliż. Sabiex il-proċess ta' għażla jiġi ffaċilitat, il-korrispondenza kollha mal-kandidati rigward dan il-post battal se ssir b'din il-lingwa.

Id-data ta' l-għeluq għar-reġistrazzjoni hi t-22 ta' Marzu 2007 (tgħodd id-data tat-timbru postali/tal-posta elettronika).

---

(1)  Qabel ma jinħatar, il-kandidat li jkun ġie magħżul se jintalab juri ċertifikat maħruġ mill-awtorità kompetenti li jiddikjara l-assenza ta' kwalunkwe kundanna kriminali.

(2)  Qabel ma jinħatar, il-kandidat li jkun ġie magħżul għandu jkun sottopost għal eżami mediku skond ir-rekwiżiti ta' l-Art. 12(2) tal-Kundizzjonijiet ta' Impjieg ta' aġenti oħrajn tal-Komunitajiet Ewropej.

---

Image

Image

Image

Image

---

Corrigenda

| 22.2.2007 | MT | Il-Ġurnal Uffiċjali ta’ l-Unjoni Ewropea | C NaN/5 |
| --- | --- | --- | --- |

22.2.2007

MT

Il-Ġurnal Uffiċjali ta’ l-Unjoni Ewropea

C NaN/5

---

Corrigendum għall-avviż dwar ir-reklutaġġ għall-Aġenzija Ewropea dwar il-Mediċini (Londra)

(
  Il-Ġurnal Uffiċjali ta' l-Unjoni Ewropea C 28 A, tat-8 ta' Frar 2007
  )

(2007/C 38 A/02)

F'paġna 1

minflok:

| “— | EMEA/AD/242: Amministratur (Xjentifiku), Farmakoviġilanza, Unità għall-Valutazzjoni ta’ Wara l-Awtorizzazzjoni ta’ Mediċini għall-Użu mill-Bniedem (AD6) |
| --- | --- |

“—

EMEA/AD/242: Amministratur (Xjentifiku), Farmakoviġilanza, Unità għall-Valutazzjoni ta’ Wara l-Awtorizzazzjoni ta’ Mediċini għall-Użu mill-Bniedem (AD6)

| — | EMEA/AD/243: Uffiċjal għall-Komunikazzjoni Esterna, Sostenn Eżekuttiv (AD6)” |
| --- | --- |

—

EMEA/AD/243: Uffiċjal għall-Komunikazzjoni Esterna, Sostenn Eżekuttiv (AD6)”

aqra:

| “— | EMEA/AD/242: Amministratur (Xjentifiku), Farmakoviġilanza, Unità għall-Valutazzjoni ta’ Wara l-Awtorizzazzjoni ta’ Mediċini għall-Użu mill-Bniedem (AD5) |
| --- | --- |

“—

EMEA/AD/242: Amministratur (Xjentifiku), Farmakoviġilanza, Unità għall-Valutazzjoni ta’ Wara l-Awtorizzazzjoni ta’ Mediċini għall-Użu mill-Bniedem (AD5)

| — | EMEA/AD/243: Uffiċjal għall-Komunikazzjoni Esterna, Sostenn Eżekuttiv (AD5)” |
| --- | --- |

—

EMEA/AD/243: Uffiċjal għall-Komunikazzjoni Esterna, Sostenn Eżekuttiv (AD5)”

---